钦定古今图书集成/明伦汇编/闺媛典/第016卷 > 菩萨蛮十四首 前人
## 钦定古今图书集成/明伦汇编/闺媛典/第016卷 > 菩萨蛮十四首 前人

《小山》重叠金明灭，鬓云欲度香腮雪。懒起画蛾眉，弄
妆梳洗迟。照花前后镜，花面交相映。新帖绣罗襦，
双双金鹧鸪。

水精帘里玻璃枕，暖香惹梦鸳鸯锦。江上柳如烟，雁
飞残月天。藕丝秋色浅。人胜参差剪。双鬓隔香红，
玉钗头上风。

蕊黄无限当山额，宿妆隐笑纱窗隔。相见牡丹时，暂
来还别离。翠钗金作股，钗上蝶双舞。心事竟谁知，
月明花满枝。

翠翘金缕双㶉𪆟，水文细起春池碧。池上海棠梨，雨
晴红满枝。绣衫遮笑靥，烟草黏飞蝶。青琐对芳菲，
玉关音信稀。

“杏花含露团香雪。绿杨陌上多离别。”灯在月胧明，觉
来闻晓莺。玉钩褰翠幕。妆浅旧眉薄。春梦正关情，
镜中蝉鬓轻。

玉楼明月长相忆，柳丝袅娜春无力。门外草萋萋，送
君闻马嘶。画罗金翡翠，香蜡销成泪。花落子规啼，
绿窗残梦迷。

凤凰相对盘金缕。牡丹一夜经微雨。明镜照新妆。鬓
轻双脸长。画楼相望久。阑外垂丝柳。音信不归来。
社前双燕回。

牡丹花谢莺声歇，绿杨满院中庭月。相忆梦难成，背
窗灯半明。翠钿金压脸，寂寞香闺掩。人远泪阑于，

桥春雨时。画楼音信断，芳草江南岸。鸾镜与花枝，
此情谁得知？

南园满地堆轻絮。愁闻一霎清明雨。雨后却斜阳。杏
花零落香。无言匀睡脸。枕上屏山掩。时节欲黄昏。
无憀独倚门。

夜来皓月才当午。重帘悄悄无人语。深处麝烟长。卧
时留薄妆。当年还自惜。往事那堪忆。花露月明残。
锦衾知晓寒。

雨晴夜合玲珑日。万枝香袅红丝拂。闲梦忆金堂。满
庭萱草长。绣帘垂。眉黛远山绿，春水渡溪桥。
凭阑魂欲消，

竹风轻动庭除冷，珠帘月上玲珑影。山枕隐浓妆。绿
檀金凤凰。两蛾愁黛浅。故国吴宫远。春恨正关情。
画楼残笛声。

玉纤弹处真珠落。流多暗湿铅华薄。春露浥朝花。秋
波浸晚霞。风流心上物。本为风流出。看处薄情人。
罗衣无此痕。